CELEX: 32022R1040
Language: sk
Date: 2022-06-29 00:00:00
Title: Vykonávacie nariadenie Komisie (EÚ) 2022/1040 z 29. júna 2022, ktorým sa menia prílohy VI a XV k vykonávaciemu nariadeniu (EÚ) 2021/404, pokiaľ ide o zoznamy tretích krajín, území alebo ich pásiem, z ktorých sa povoľuje vstup určitých vtákov chovaných v zajatí a ich zárodočných produktov a mäsových produktov z hydiny do Únie (Text s významom pre EHP)

30.6.2022   
               
               
                  SK
               
               
                  Úradný vestník Európskej únie
               
               
                  L 173/61
               
            
         VYKONÁVACIE NARIADENIE KOMISIE (EÚ) 2022/1040
         z 29. júna 2022,
         ktorým sa menia prílohy VI a XV k vykonávaciemu nariadeniu (EÚ) 2021/404, pokiaľ ide o zoznamy tretích krajín, území alebo ich pásiem, z ktorých sa povoľuje vstup určitých vtákov chovaných v zajatí a ich zárodočných produktov a mäsových produktov z hydiny do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (1), a najmä na jeho článok 230 ods. 1,
         keďže:
         
                     (1)
                  
                  
                     V nariadení (EÚ) 2016/429, ktoré sa uplatňuje od 21. apríla 2021, sa okrem iného stanovujú požiadavky na zdravie zvierat na účely vstupu zásielok zvierat, zárodočných produktov a produktov živočíšneho pôvodu do Únie. Jednou z uvedených požiadaviek na zdravie zvierat je, že takéto zásielky musia pochádzať z tretej krajiny, územia alebo ich pásma či kompartmentu, ktoré sú uvedené v zozname v súlade s článkom 230 ods. 1 uvedeného nariadenia.
                  
               
                     (2)
                  
                  
                     Delegovaným nariadením Komisie (EÚ) 2020/692 (2) sa dopĺňa nariadenie (EÚ) 2016/429, pokiaľ ide o požiadavky na zdravie zvierat stanovené na účely vstupu do Únie v prípade zásielok určitých druhov a kategórií zvierat, zárodočných produktov a produktov živočíšneho pôvodu z tretích krajín alebo území, resp. ich pásiem či kompartmentov. V delegovanom nariadení (EÚ) 2020/692 sa stanovuje, že vstup zásielok zvierat, zárodočných produktov a produktov živočíšneho pôvodu, ktoré patria do rozsahu jeho pôsobnosti, do Únie sa môže povoliť len za predpokladu, že tieto zásielky pochádzajú z tretej krajiny alebo územia, resp. ich pásma či kompartmentu uvedených v zozname pre konkrétne druhy a kategórie zvierat, zárodočných produktov a produktov živočíšneho pôvodu v súlade s požiadavkami na zdravie zvierat stanovenými v uvedenom delegovanom nariadení.
                  
               
                     (3)
                  
                  
                     Vykonávacím nariadením Komisie (EÚ) 2021/404 (3) sa stanovujú zoznamy tretích krajín, území alebo ich pásiem či kompartmentov, z ktorých je povolený vstup do Únie, pokiaľ ide o tie druhy a kategórie zvierat, zárodočných produktov a produktov živočíšneho pôvodu, ktoré patria do rozsahu pôsobnosti delegovaného nariadenia (EÚ) 2020/692. Zoznamy a určité všeobecné pravidlá týkajúce sa týchto zoznamov sú stanovené v prílohách I až XXII k uvedenému vykonávaciemu nariadeniu.
                  
               
                     (4)
                  
                  
                     V časti 1 oddiele A prílohy VI k vykonávaciemu nariadeniu (EÚ) 2021/404 sa stanovuje zoznam tretích krajín alebo území, alebo ich pásiem, z ktorých je povolený vstup zásielok vtákov chovaných v zajatí a zárodočných produktov vtákov chovaných v zajatí iných ako vtákov chovaných v zajatí, na ktoré sa vzťahujú výnimky uvedené v článku 62 delegovaného nariadenia (EÚ) 2020/692, do Únie.
                  
               
                     (5)
                  
                  
                     Spojené kráľovstvo predložilo Komisii žiadosť o povolenie vstupu zásielok vtákov chovaných v zajatí, iných ako vtákov chovaných v zajatí uvedených v článku 62 delegovaného nariadenia (EÚ) 2020/692, a ich zárodočných produktov z korunných dependencií Ostrova Man a Jersey do Únie a poskytlo záruky, pokiaľ ide o kapacity príslušných orgánov uvedených korunných dependencií zabezpečiť spoľahlivú úradnú certifikáciu a dodržiavanie príslušných požiadaviek na zdravie zvierat v prípade takýchto zásielok vtákov chovaných v zajatí a ich zárodočných produktov určených na vstup do Únie. Uvedené korunné dependencie by sa preto mali uviesť v prílohe VI k vykonávaciemu nariadeniu (EÚ) 2021/404.
                  
               
                     (6)
                  
                  
                     Príloha VI k vykonávaciemu nariadeniu (EÚ) 2021/404 by sa preto mala zodpovedajúcim spôsobom zmeniť.
                  
               
                     (7)
                  
                  
                     V časti 1 oddiele A prílohy XV k vykonávaciemu nariadeniu (EÚ) 2021/404 sa stanovuje zoznam tretích krajín, území alebo ich pásiem, z ktorých je povolený vstup zásielok mäsových výrobkov z kopytníkov, hydiny a pernatej zveri, ktoré boli podrobené ošetreniam na zmiernenie rizika uvedeným v prílohe XXVI k delegovaného nariadenia (EÚ) 2020/692, do Únie.
                  
               
                     (8)
                  
                  
                     Maroko predložilo Komisii žiadosť o povolenie vstupu zásielok mäsových výrobkov z hydiny inej ako vtákov nadradu bežce do Únie a poskytlo záruky týkajúce sa dodržiavania požiadaviek na nahlasovanie chorôb zo zoznamu uvedených v bode 1 prílohy I k delegovanému nariadeniu (EÚ) 2020/692 a na podávanie správ o týchto chorobách relevantných pre hydinu zo strany uvedenej tretej krajiny a záruky týkajúce sa dodržiavania príslušných požiadaviek Únie na zdravie zvierat alebo rovnocenných požiadaviek touto treťou krajinou. Vzhľadom na uvedené skutočnosti a na zdravotnú situáciu hydiny v Maroku je vhodné zaradiť uvedenú tretiu krajinu do zoznamu stanoveného v časti 1 oddiele A prílohy XV k vykonávaciemu nariadeniu (EÚ) 2021/404, pokiaľ ide o mäsové výrobky z hydiny inej ako vtákov nadradu bežce, ktoré boli podrobené špecifickému ošetreniu na zmiernenie rizika „D“ uvedenému v prílohe XXVI k delegovanému nariadeniu (EÚ) 2020/692.
                  
               
                     (9)
                  
                  
                     Príloha XV k vykonávaciemu nariadeniu (EÚ) 2021/404 by sa preto mala zodpovedajúcim spôsobom zmeniť.
                  
               
                     (10)
                  
                  
                     Vykonávacie nariadenie (EÚ) 2021/404 by sa preto malo zodpovedajúcim spôsobom zmeniť.
                  
               
                     (11)
                  
                  
                     Zmeny, ktoré sa majú týmto nariadením vykonať vo vykonávacom nariadení (EÚ) 2021/404, by v záujme právnej istoty a uľahčenia obchodu mali nadobudnúť účinnosť čo najskôr, keďže vykonávacie nariadenie (EÚ) 2021/404 sa uplatňuje od 21. apríla 2021.
                  
               
                     (12)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Prílohy VI a XV k vykonávaciemu nariadeniu (EÚ) 2021/404 sa menia v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. júna 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 84, 31.3.2016, s. 1.
         
            (2)  Delegované nariadenie Komisie (EÚ) 2020/692 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie (Ú. v. EÚ L 174, 3.6.2020, s. 379).
         
            (3)  Vykonávacie nariadenie Komisie (EÚ) 2021/404 z 24. marca 2021, ktorým sa stanovujú zoznamy tretích krajín, území alebo ich pásiem, z ktorých je povolený vstup zvierat, zárodočných produktov a produktov živočíšneho pôvodu do Únie v súlade s nariadením Európskeho parlamentu a Rady (EÚ) 2016/429 (Ú. v. EÚ L 114, 31.3.2021, s. 1).
      
      
         
            PRÍLOHA
            Prílohy VI a XV k vykonávaciemu nariadeniu (EÚ) 2021/404 sa menia takto:
            
                        1.
                     
                     
                        V prílohe VI časti 1 oddiele A sa medzi položky týkajúce sa Izraela a Nového Zélandu vkladajú tieto položky týkajúce sa Ostrova Man a Jersey:
                        
                                    „IM
                                    
                                    Ostrov Man
                                 
                                 
                                    IM-0
                                 
                                 
                                    Vtáky chované v zajatí
                                 
                                 
                                    CAPTIVE-BIRDS
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Násadové vajcia vtákov chovaných v zajatí
                                 
                                 
                                    HE-CAPTIVE-BIRDS
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       JE
                                    
                                    Jersey
                                 
                                 
                                    JE-0
                                 
                                 
                                    Vtáky chované v zajatí
                                 
                                 
                                    CAPTIVE-BIRDS
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Násadové vajcia vtákov chovaných v zajatí
                                 
                                 
                                    HE-CAPTIVE-BIRDS“
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        2.
                     
                     
                        V prílohe XV časti 1 oddiele A sa zápis týkajúci sa Maroka nahrádza takto:
                        
                                    „MA
                                    
                                    Maroko
                                 
                                 
                                    MA-0
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    D
                                 
                                 
                                    Nie je povolený
                                 
                                 
                                    Nie je povolený
                                 
                                 
                                    
                                       MPST“